FVV kechki vaqtlarda Qamchiq dovoni orqali safarga chiqmaslikni tavsiya qilmoqda

4—5-yanvar kunlari Qamchiq dovoni hududida havo o‘zgarib turadi, vaqti-vaqti bilan qor yog‘adi. Kunduzi havo harorati 2—4 daraja, kechasi 4—6 daraja sovuqni tashkil etadi. Bu haqda Favqulodda vaziyatlar vazirligiga tayanib, “Gazeta.uz” xabar berdi.

G‘arbdan sekundiga 7—12 metr tezlikda esayotgan shamol ayrim joylarda sekundiga 15—20 metrgacha metrgacha kuchayishi mumkin.
FVV favqulodda vaziyatlarga duch kelmaslik uchun kechki vaqtda Qamchiq dovoni orqali safarga chiqmaslik hamda ob-havo ma’lumotlariga aniqlik kiritishni tavsiya qildi.
Dovonda haydovchi va yo‘lovchilar qutqaruvchilar, shifokorlar va YHXB xodimlari kun-u tun navbatchilik qilayotgan doimiy faoliyat ko‘rsatuvchi postlarga (postlar ro‘yxati) yordam so‘rab murojaat qilishlari mumkin.